Han dro til sjøs i 1938 som nittenåring, og jobbet i 3 år og 3 måneder på fruktfart mellom de vestindiske øyer og USA. Han seilte som kokk, og senere stuert. Krigen hadde da startet og han fikk hyre på tankbåt. Den første tiden seilte han på Stillehavet, senere tankfart og stykkgods på Stillehavet, Atlanterhavet og Middelhavet. I mars 1943 var han mannskap om bord i «Abraham Lincoln», skipet var en del av en konvoi på 37 skip som startet fra Halifax i Canada. Kun 17 skip kom frem til England. Skipene ble senket av tyske ubåter, og 372 sjøfolk mistet livet. Han mønstret av i 1947 i Ålesund.